
Általános és részletes indokolás:

Martfű Város Önkormányzata Képviselő-testületének
a közterületek rendeltetéstől eltérő használatáról szóló 
.../2018.(…….) önkormányzati rendelet-tervezetéhez



Martfű Város Önkormányzatának Képviselő-testülete az 1/2014.(I.15.) önkormányzati rendeletében szabályozta a közterületek rendeltetéstől eltérő használatát, amelyet az időközben megváltozott jogszabályi környezet, a jogalkotási törvény maradéktalan betartása és a korábbi normaszöveg pontosítása, kiegészítése miatt szükséges újraszabályozni.



1.- 3. §-hoz: 

A rendelet megalkotásának célját, hatályát. a rendelet alkalmazásához szükséges értelmező rendelkezéseket és a közterületek rendeltetéstől eltérő használatának egyéb általános szabályait tartalmazzák.

4. – 8. §-hoz: 

Meghatározzák az eljárási szabályokat: felsorolják a közterület-használati engedély alapján és az anélkül végezhető tevékenységeket, valamint hogy mely esetekben nem adható közterület-használati engedély, meghatározzák a közterület-használati kérelem tartalmi elemeit és a csatolandó dokumentumokat, valamint az engedély kiadásával és visszavonásával kapcsolatos részletszabályokat.

9.- 10. §-hoz:

A jogellenes és engedély nélküli közterület-használatra vonatkozó szabályokat szabályozza.


11. §-hoz:

A rendelet hatályba lépését és korábbi rendelet hatályon kívül helyezésének időpontját határozza meg. 












Előzetes hatásvizsgálat
Martfű Város Önkormányzata Képviselő-testületének
a közterületek rendeltetéstől eltérő használatáról szóló 
.../2018.(…….) önkormányzati rendelet-tervezetéhez




1.) Társadalmi-gazdasági hatása: 

A helyi rendelet megalkotásával és a közterületek rendeltetéstől eltérő használatának újraszabályozásával a város közterületeinek rendeltetéstől eltérő használata a hatályos jogszabályi környezethez igazodóan, szabályozott módon, a helybeli állampolgárok érdekében elősegíti a közterületek rendjének és tisztaságának fokozott biztosítását, a városlakók közvetlen környezetének megfelelő kontroll alatt tartását.

2.) Költségvetési hatása: 

Az önkormányzat számára bevételi forrást jelent a rendelet alapján megállapítandó közterület-használati díjak befizetése. 

3.) Környezeti, egészségi következményei: 

A rendeletalkotás eredményeként a városképi, környezeti, illetőleg egészségügyi szempontból negatív következmény nem várható.

4.) Adminisztratív terheket befolyásoló hatása: 

Nem jelent többlet adminisztrációs terhet.

7.) A rendelet alkalmazásához szükséges feltételek: 

A szükséges személyi, tárgyi és pénzügyi feltételek rendelkezésre állnak. 




Martfű, 2018. november 15. 


									Dr. Papp Antal
									polgármester



Látta: 	Szász Éva 
	jegyző




MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK

…/2018. (……..) 
önkormányzati rendelete

a közterületek rendeltetéstől eltérő használatáról



Martfű Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a.) és e.) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában foglalt feladatkörében eljárva, a 10. § tekintetében a közigazgatási szabályszegések szankcióiról szóló 2017. évi CXXV. törvény 10. § (3) bekezdésében kapott felhatalmazás alapján a következőket rendeli el:

Általános rendelkezések

1. §


(1) A rendelet célja a közterületek rendeltetéstől eltérő használatának városképi, városrendezési, kereskedelmi, közegészségügyi, köztisztasági, közlekedésbiztonsági szempontok figyelembevételével történő szabályozása.
(2) A rendelet hatálya kiterjed:
a) Martfű város közigazgatási területén az ingatlan-nyilvántartásban közterületként nyilvántartott belterületi földrészletek használatára.
b) Martfű Város Önkormányzatának (a továbbiakban: Önkormányzat) tulajdonában lévő közlekedési, közpark rendeltetésű vagy ilyen célra használt területekre. 
c) az Önkormányzat tulajdonában álló, az a) pontban foglaltakon kívüli egyéb földrészlet vagy építmény közhasználatra átadott részére.

2. §


E rendelet alkalmazásában:

1. a közterület: az épített környezet alakításáról és védelméről szóló 1997. évi LXXVIII. törvény (Étv.)  2. § 13.) pontja szerinti ingatlan;

2. a közterület rendeltetése:
az Étv. 54. § (4) bekezdése alapján:
a) a telkek térbeli kapcsolatának, megközelítésének,
b) a közúti és gyalogos közlekedés (út, járda),
c) a kikapcsolódás, a szórakozás, a sporttevékenység, a szabadidő eltöltés,
d) a felvonulás, a gyülekezés, a közösségi megnyilvánulás
e) szobor elhelyezésének, emlékhely kialakításának, művészeti alkotások elhelyezésének, 
f) a közművek elhelyezésének,
g) a zöldfelületek kialakításának 
biztosítása;

3. építési munkával kapcsolatos anyagok: építési állványzat, konténer és tartozékai, építőanyagok, törmelékek;
4. közhasználatra átadott területrész: az épület vagy ingatlan olyan területe, amelyet a lakosság korlátozás nélkül szabadon használ vagy használhat, a terület a tényleges használattal válik közterületté;
5. mozgó adománygyűjtés: az adománygyűjtő személy vagy az adományszervező által közterületen az adományozásra történő személyes felhívással végzett tevékenység, amelyet az adományozott vagy az általa meghatalmazottak alapcéljának vagy közhasznú céljának elérése érdekében folytatnak;
6. mozgó árusítás: amely során az üzlettel rendelkező kereskedő, vagy alkalmazottja (megbízottja) olyan eszköz segítségével (kosár, tricikli, fagylaltos kocsi) segítségével viszi magával az üzletben forgalmazott terméket, amely nem minősül mozgóboltnak;
7. mozgóbolt: a kereskedelemről szóló 2005. évi CLXIV. törvény 2. § 17. pontja szerinti jármű, eszköz;
8. szeszes ital: gyógynövények gyógyászati jellegű szeszes kivonata, ezek felhasználásával készült termék, valamint az 1,2 %-nál kevesebb alkoholtartalmú üdítőitalok kivételével minden alkoholtartalmú ital;
9. üzlet: a helyileg körülhatárolt, tartós használatra készült, rendszeresen (állandó, vagy ideiglenes jelleggel) nyilvántartott értékesítő hely, amelynek kereskedelmi célú használatbavételét az építésügyi hatóság engedélyezte;
10. idényjellegű alkalmi árusítás: jellege miatt csak meghatározott időszakban folytatott kereskedelmi tevékenység;
11. vendéglátó-ipari előkert, kerthelyiség, terasz: közterületre kihelyezett, belső vendégtérrel rendelkező vendéglátó egységhez kapcsolódó szabadtéri fogyasztótér;

12. zöldterület: az állandóan növényzettel fedett közterület, (közpark, közkert) amely a település klimatikus viszonyainak megőrzését, javítását, ökológiai rendszerének védelmét, a pihenést és testedzést szolgálja, valamint a közutakat szegélyező területek, közterek növényzettel beültetett zöldfelületei.

Közterület használat engedélyezése

3. §


(1) Közterületet a 2. § (1) bekezdés 2. pontjában foglaltaktól eltérően csak közterület-használati engedély alapján és csak olyan célokra lehet használni, amelyekre e rendelet felhatalmazást ad. 

(2) A közterület-használó az engedélyben megjelölt közterületet az abban meghatározott célra, módon és időtartamban jogosult a rendeltetéstől eltérő célra használni. Minden ettől eltérő közterület-használat jogellenes. 
 
(3) A közterület használója köteles az elfoglalt közterületet tisztántartani, tevékenysége során a munkavédelmi előírások betartását, a balesetveszély elkerülését biztosítani és úgy használni, hogy az mások közterület használatát ne zavarja. 

4. §

 Közterület-használati engedély szükséges:
a) árusító- és egyéb fülke, bódé, pavilon, büfés kocsi elhelyezésére,
b) mozgó árusítás és mozgóbolt működtetéséhez,
c) idényjellegű, alkalmi árusításra, szolgáltató tevékenységre, (különösen zöldség, gyümölcs árusítás, ünnepekhez kapcsolódó árusítás, szolgáltató tevékenység),
d) üzlet előtti közterületen az üzlet által forgalmazott termék árusítására,
e) vendéglátó-ipari előkert, kerthelyiség, terasz működtetéséhez,
f) építési munkával kapcsolatos anyagok, tüzelő tárolására,
g) rendezvényekhez, vásárokhoz kapcsolódó ideiglenesen elhelyezett építmény, berendezés, egyéb elkerített, valamint a rendezvény helyszínéül szolgáló terület használatához, szórakoztató és mutatványos tevékenységhez,
h) önálló hirdető berendezés, tájékoztató-, cég- és címtábla, reklámfelület elhelyezéséhez,
i) 3,5 tonnát meghaladó teher- és áruszállító gépjárművek, pótkocsi, munkagép, mezőgazdasági vontató, autóbusz tárolására.

5. §

Nem kell közterület-használati engedélyt kérni: 
a.) a közút (járda) építésével, javításával, fenntartásával kapcsolatos munkálatok elvégzésekor,
b.) évente egy alkalommal a 30 napot meg nem haladó időtartamban a közterületen elhelyezésre kerülő építési munkával kapcsolatos anyagok, tüzelő tárolására, ha a közterület használatot megelőző napon a Polgármesteri Hivatal Műszaki Osztályához azt írásban bejelentik,
c.) a lakosság részére az Önkormányzat által évente meghirdetett lomtalanítási akcióhoz kapcsolódóan kizárólag az erről szóló felhívásban meghatározott időtartamban a közterületen elhelyezett anyagok tárolásához,
d.) az Önkormányzat költségvetése terhére megvalósuló bármely építési munkával összefüggő közterület-használat esetén,
e.) az Önkormányzat és intézményei rendezvényeihez kapcsolódó közterület-használatnál, kivéve az e rendezvényeken vendéglátó-ipari, kereskedelmi céllal kitelepült közterület-használókat, 
f.) a közterületen, illetőleg az alatt, vagy felett elhelyezett nyomvonalas közművezetékek hibaelhárítása érdekében végzett munkához, melyet 3 nappal előtte a Polgármesteri Hivatal Műszaki Osztályán be kell jelenteni a hibaelhárítás pontos helyének és a helyreállítás időpontjának meghatározásával,
g.) a szelektív hulladékgyűjtő szigetek kihelyezéséhez, melyhez a gyűjtőedény helyének meghatározása a közszolgáltatási szerződésben foglaltak szerinti,
h.) választási kampány, népszavazási kampány idején a bejegyzett pártoknak, a választáson indulóknak a választási kampánnyal összefüggő, asztal, pult és sátor igénybevételével történő aláírásgyűjtése esetén.

6. §


Nem adható közterület-használati engedély:

a) zöldterületekre, ha a tervezett használat az ott levő növényállományt maradandóan károsítaná és a helyreállítása nem lehetséges, 

b) a közbiztonságot, a közlekedés biztonságát veszélyeztető, vagy környezetszennyező tevékenység gyakorlásához,

c) közterületen erotikus tárgyak és áruk, szexuális és pornográf termékek elhelyezésére és árusítására,

d) közterületen kereskedelmi célú göngyöleg tárolására, ide nem értve a közterület-használati engedéllyel rendelkező árusító tevékenységet,

e) közterületen kimért és palackozott szeszesital árusítására, ide nem értve a közterület-használati engedéllyel rendelkező vendéglátó-ipari előkert, kerthelyiség, terasz működtetését, valamint az e rendelet 5. § e.) pontjában meghatározott közterület-használókat,

f) ipari, termelő és gyártó tevékenység folytatására, járművek javítására,

g) veszélyes anyag tárolására. 


7. §


(1) A közterület-használat engedélyezését a rendelet 2. melléklete szerinti kérelem nyomtatvány benyújtásával kell kezdeményeznie annak, aki a közterületet rendeltetésétől eltérő célra kívánja használni. A kérelmet a tevékenység megkezdése előtt kell benyújtani a Martfűi Polgármesteri Hivatal Műszaki Irodájához.
(2) A kérelemnek tartalmaznia kell:
a) a kérelmező nevét, (természetes személy esetén természetes azonosító adatait is) lakó- vagy telephelyének címét, levélcímét, egyéb elérhetőségeit, bankszámla számát adószámát, tevékenységtől függően a működési engedély számát, az őstermelői igazolvány számát, 
b) a közterület-használat célját, időtartamát, helyszínét,
c) a közterület-használat helyének, módjának és nagyságának pontos meghatározását, rajz, helyszínrajz, fotó alapján,
d) a közterületen elhelyezni kívánt tárgy megnevezését, méretét és az elhelyezés módját.

(3) A közterület-használati kérelemhez csatolni kell a kérelem nyomtatványon megjelölt mellékleteket.
(4) A kérelem benyújtása a közterület-használat megkezdésére nem jogosít.

8. §

(1) A közterület-használati engedély megadása a polgármester hatáskörébe tartozik.
(2) Közterület-használati engedély csak meghatározott időtartamra – legfeljebb egy évre -, vagy meghatározott feltétel bekövetkeztéig adható. A közterületen elhelyezett építési munkával kapcsolatos anyagok elhelyezésére közterület-használati engedély csak az építési munkálatok végzésének időtartamára adható. 
(3) A közterület használatáért e rendelet 1. melléklete szerinti közterület-használati díjat kell fizetni. A díjat a használó, a közterület-használati engedélyben rögzített módon a közterület tényleges használatára, vagy a közterületen elhelyezni kívánt tárgy tényleges elhelyezésére tekintet nélkül köteles határidőben megfizetni. 
(4) A közterület-használati engedély másra nem ruházható át.


Jogellenes közterület-használat 

9. § 

(1) Az engedélyt vissza kell vonni, ha az engedély birtokosa a közterületet az engedélytől eltérően, e rendelet 6. §-ában foglalt célok bármelyikére használja. 
(2) Ha az engedély visszavonásra kerül, a közterület használója köteles saját költségén az eredeti állapotot – minden kártalanítási igény nélkül – helyreállítani. E kötelezettség elmulasztása esetén az Önkormányzat az eredeti állapot helyreállítását a kötelezettséget elmulasztó költségére elvégeztetheti, amennyiben a helyreállításra vonatkozó felhívásnak az érintett 3 napon belül nem tesz eleget.
(3) Az Önkormányzat az eredeti állapotot az erre irányuló felhívás mellőzésével és a (2) bekezdésben megszabott határidő elteltére való tekintet nélkül a közterület használójának a költségére azonnal helyreállíttathatja, ha az élet- és balesetveszély, vagy jelentős anyagi kár elhárítására, a közrend, a közbiztonság, a közterület rendjének biztosítására irányul. 

10. §


     A közterületet az e rendelet 3. § (1), (2) bekezdésében meghatározottaktól eltérően használó közigazgatási szabályszegést követ el, mely esetén a természetes személyek kétszázezer forintig, jogi személyek és jogi személyiséggel nem rendelkező szervezetek kétmillió forintig terjedő közigazgatási bírsággal sújthatóak.




Záró rendelkezések

11. §


(1) A rendelet 2019. január 1. napján lép hatályba. 
(2) E rendelet hatályba lépésével hatályát veszti Martfű Város Önkormányzat Képviselő-testületének a közterület-használatról szóló 1/2014. (I.15.) önkormányzati rendelete.



                  Dr. Papp Antal 		                 	Szász Éva
                        polgármester			                        jegyző





































1. melléklet a …../2018. (…...) önkormányzati rendelethez 


A közterület-használat díjtételei:

	
	Közterület foglalás célja:
	                                                        díja:

	1.
	árusító- és egyéb fülke, bódé, pavilon, büfé kocsi elhelyezésére
	
	2000 Ft/m2/hó

	2.
	mozgó árusítás és mozgóbolt működtetéséhez
	
	500 Ft/m2/nap

	
3.
	üzlet előtti közterületen az üzlet által forgalmazott termék árusítására
	
	200 Ft/m2/hó

	4.
	idényjellegű, alkalmi árusításra, szolgáltató tevékenységre, (pl. zöldség, gyümölcs árusítás, ünnepekhez kapcsolódó árusítás, tevékenység)
	
	100 Ft/m2/nap

	5.
	vendéglátó-ipari előkert, kerthelyiség, terasz működtetéséhez
	
	50 Ft/m2/hó

	
6.
	építési munkával kapcsolatos anyagok, tüzelő tárolására, 
	
	200 Ft/m2/hó

	

7.
	rendezvényekhez, vásárokhoz kapcsolódó ideiglenesen elhelyezett építmény, berendezés, egyéb elkerített, valamint a rendezvény helyszínéül szolgáló terület használatához, szórakoztató és mutatványos tevékenységhez
	
	50 Ft/m2/nap

	8.
	Önálló hirdető berendezés, tájékoztató-, cég- és címtábla, reklámfelület elhelyezéséhez vízszintes vetülete alapján
	
	1000 Ft/m2/hó

	9.



.
	3,5 t meghaladó teher- és áruszállító gépjárművek, pótkocsi, munkagép, mezőgazdasági vontató, autóbusz tárolására
	
	1000 Ft/db/hó



2. melléklet a  …./2018. (…….) önkormányzati rendelethez
                        

KÖZTERÜLET-HASZNÁLATI KÉRELEM
	1. Kérelmező neve: 

	

	2. (Természetes személy esetén) születési hely, idő, anyja neve:

	

	3. Lakcíme (vagy telephely címe):

	

	4. Levélcíme, egyéb elérhetősége (e-mail, telefon):

	

	
	

	5. Bankszámla száma:
	

	6. Adószáma, működési engedély száma, őstermelői igazolvány száma: 

	


	7. Elfoglalni kívánt közterület címe, helyrajzi száma, nagysága (m2):   

	


	8. Közterületen elhelyezni kívánt tárgy mérete, elhelyezésének módja (mobil, talajhoz rögzített, egyéb):
	

	 9. Közterület igénybevételének időtartama: (év, hó naptól – év, hó, napig)
	


	10. Elfoglalt terület helyreállításáért felelős személy neve, címe:
	


	
Területhasználat célja: (a kívánt rész aláhúzandó)



	· árusító- és egyéb fülke, bódé, pavilon, büfés kocsi elhelyezésére
· mozgó árusítás és mozgóbolt céljából
· [bookmark: _GoBack]idényjellegű, alkalmi árusításra, szolgáltató tevékenységre, árukirakodásra (zöldség, gyümölcs árusítás, ünnepekhez kapcsolódó árusítás, tevékenység)
· vendéglátó-ipari előkert, kerthelyiség, terasz kialakítására 
· rendezvényekhez, vásárokhoz kapcsolódó ideiglenesen elhelyezett építmény, berendezés, egyéb elkerített, a rendezvény helyszínéül szolgáló terület használata, szórakoztató és mutatványos tevékenység céljából 
· 3,5 t meghaladó teher- és áruszállító gépjárművek, pótkocsi, munkagép, mezőgazdasági vontató, autóbusz tárolására
	· közterületen tárolt építési munkával kapcsolatos anyag, tüzelő tárolására, 
· önálló hirdető berendezés, tájékoztató-, cég- és címtábla, reklámfelület elhelyezésére
· üzlet előtti közterületen az üzlet által forgalmazott termék árusítására




Elhelyezni kívánt tárgyak megnevezése, részletesebb ismertetése: (hátoldalon vázlatos rajz, helyszínrajz ábrázolásával, vagy fotó csatolandó!)




Fentiek alapján közterület-használati engedély kiadására vonatkozó eljárást kezdeményezek.   


Martfű,  ..........................................     



                                                                                                           …………………………
                                                                                                           aláírás, bélyegző



Mellékletek:

a.) jogi személy esetében: azonosító adatait igazoló dokumentumok, (kivonat a szervezet nyilvántartott adatairól, vagy létesítő okirat, vagy cégbírósági bejegyzés másolata),
b.) meghatalmazott eljárása esetén meghatalmazása,
c.) folytatni kívánt engedélyköteles tevékenység gyakorlására jogosító okiratok másolata,
d.) adott tevékenység jogszerű végzését igazoló dokumentumok másolata: működési engedély, őstermelői igazolvány, kereskedelmi tevékenység nyilvántartásba vételéről szóló igazolás, szakhatósági hozzájárulás,
e.) mutatványos tevékenység esetén a berendezések műszaki alkalmasságának tanúsításáról szóló dokumentum másolata.

